Partnerskabsaftale 2015 med Kalundborgegnens Erhvervsråd 
Sagsfremstilling 
6.      Partnerskabsaftale 2015 med Kalundborgegnens Erhvervsråd  
                                                                                                                        Åbent 
Sagsnr.: 326-2014-122041     J.nr.: 24.00.00            Christine Larsen.: 326-2014-346908 
  
[adresse] 
Udviklingsstaben ønsker at indgå en partnerskabsaftale med Kalundborgegnens Erhvervsråd i forhold til at levere 
lokal erhvervsservice, således at især små og mellemstore virksomheder understøttes. Indsatsplanen og 
partnerskabsaftalens indhold er et resultat af Kalundborg Kommunes og Kalundborgegnens Erhvervsråds positive 
og tætte samarbejde over en længere årrække omkring den lokale erhvervsudvikling.  
Aftalens indhold bygger på forståelsen af det nødvendige og frugtbare samarbejde, der er oparbejdet mellem 
kommunen, som såvel erhvervsaktør som myndighed, og Erhvervsrådet som erhvervsaktør og virksomhedernes 
repræsentant.  
Et samarbejde der bygger på viljen til samarbejde og viljen til at udnytte den synergi, der er og opstår mellem 
kommunale interesser og erhvervslivets interesser. 
  
Med udgangspunkt i partnerskabsaftalen for 2014 har Kalundborgegnens Erhvervsråd og Udviklingsstaben i 
samarbejde udarbejdet et udkast til partnerskabsaftalen 2015 med nedenstående indsatsområder: 
  
· [adresse] erhvervs- og udviklingspolitik – ”Den grønne industrikommune”. 
· Understøtte arbejdet med at gøre det attraktivt at bo, leve og arbejde i Kalundborg Kommune. 
· Lokal erhvervsservice i forhold til iværksættere og virksomheder. 
· Fokus på energi, miljø og bæredygtighed. 
· Særlig indsats for opkvalificering af virksomheder i området til at kunne deltage i udbud på de kommende store 
anlægsinvesteringer i [adresse]. 
· Kalundborgmessen 2015. 
· Virksomhedsbesøg. 
· Administration af partnerskabsaftalerne med handelsstandsforeningerne. 
· Lokal erhvervsmåling/statistik. 
  
Udmøntning af indsatsområderne forventes at have en positiv betydning for jobskabelse og vækst i Kalundborg 
Kommune.  
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Projekt- og udviklingschefen indstiller, at udkast til partnerskabsaftale 2015 godkendes. 
  
ØKONOMISKE KONSEKVENSER 
Der er i budget 2015 afsat 2.470.869 kr. excl. moms i tilskud til Kalundborgegnens Erhvervsråd. 
Direktionens møde den 28. oktober 2014: 
Direktionen vedtog at anbefale projekt- og udviklingschefens indstilling. 
Økonomiudvalgets møde den 19. november 2014: 
Økonomiudvalget vedtog at anbefale Direktionens indstilling. 
  
Bilag 
  
Partnerskabsaftale_2015_Kalundborgegnens_Erhvervsråd.pdf 
326-2014-346931 
  
  
  
  
Kommunalbestyrelsens møde den 26. november 2014: 
Kommunalbestyrelsen vedtog at godkende Økonomiudvalgets indstilling. 
